Γερούν Ράουερντινκ

Ο Γερούν Ράουερντινκ (ολλ.: Jeroen Rauwerdink, 13 Σεπτεμβρίου 1985, Ζεστ, Ολλανδία) είναι Ολλανδός διεθνής πετοσφαιριστής, ο οποίος αγωνίστηκε με τη φανέλα του Ολυμπιακού Πειραιώς στο Πρωτάθλημα Ελλάδας, στη θέση του ακραίου την περίοδο 2017-2019, και σήμερα αγωνίζεται στην Draisma Dynamo του Άπελντορν.

 Ο Γερούν Ράουερντινκ ξεκίνησε το βόλεϊ στις Ακαδημίες της Σίτο του Ζεστ, ομάδα της γενέτειράς του, το 1999 σε ηλιίκα 14 ετών. Το ταλέντο του κίνησε αμέσως το ενδιαφέρον μεγάλων συλλόγων και έτσι το 2001 εντάχθηκε στη Δυναμό Άπελντορν, ομάδα πρωταγωνίστρια στην ολλανδική πετοσφαίριση. Στον σύλλογο του Άπελντορν παρέμεινε μέχρι το 2008, γνώρισε μεγάλες στιγμές και άρχισε να καθιερώνεται ως ένας από τους μεγαλύτερους Ολλανδούς πετοσφαιριστές. Στα επτά χρόνια παραμονής του στη Δυναμό κατέκτησε το Κύπελλο Κορυφαίων Ομάδων (τωρινό Κύπελλο CEV) το 2003, τρία Πρωταθλήματα, δύο Κύπελλα και ένα Σούπερ Καπ Ολλανδίας. Ταυτόχρονα γίνεται αναντικατάστατο μέλος της Εθνικής Ομάδας της χώρας του. Το 2008 δοκιμάζει τις ικανότητές του στο εξωτερικό, μεταπηδώντας στο κορυφαίο ευρωπαϊκό πρωτάθλημα, αυτό της Ιταλίας. Στη γειτονική χώρα παραμένει άλλα επτά χρόνια, αγωνιζόμενος πάντα σε μεγάλους συλλόγους, όπως στην Γκαμπέκα, στην Τοπ Λατίνας και στην Πιεμόντε Κούνεο, αλλά δεν καταφέρνει να κερδίσει κάποιο τίτλο με τις ομάδες του, παρά μόνο το Ασημένιο Μετάλλιο, πάλι στο Κύπελλο Κορυφαίων Ομάδων, το 2015 με την ομάδα της Λατίνας. Το 2015 μετακομίζει στην Τουρκία για λογαριασμό της Ζιράτ Άγκυρας και αγωνίζεται για δύο χρόνια με τα χρώματά της. Το Καλοκαίρι του 2017 ο Γερούν Ράουερντινκ αποδέχεται την πρόταση του Ολυμπιακού Πειραιώς και εντάσσεται στο δυναμικό του, συμβάλλοντας έτσι στην προσπάθεια της πειραιώτικης ομάδας για την ανάκτηση των πρωτείων στο χώρο της ανδρικής πετοσφαίρισης στην Ελλάδα. Μετά από δύο κατακτήσεις Πρωταθλημάτων Ελλάδας και δύο κατακτήσεις Λιγκ Καπ Ελλάδας, επέστρεψε στην Δυναμό του Άπελντορν. Από την ηλικία των 18 ετών, ο Ράουερντινκ αποτελεί μέλος της Εθνικής ομάδας της χώρας του, με την οποία κατέκτησε την Ευρωπαϊκή Λίγκα του 2006 και του 2012. Η πρώτη του συμμετοχή έγινε σε έναν αγώνα εναντίον της Σλοβακίας το 2003. Από τα πρώτα χρόνια της παρουσίας του στην Εθνική Ολλανδίας απέκτησε θέση βασικού στην ομάδα, φτάνοντας τους 302 αγώνες το 2017, με τους οποίους είναι ο τρίτος σε σειρά συμμετοχών, μετά τους Νίκο Φρέρικς (358) και Γιόχαν Μπόντιε (326). Επίσης ο Γερούν Ράουερντινκ έχει διατελέσει αρκετές φορές της αρχηγός του αντιπροσωπευτικού συγκροτήματος της χώρας του, όπως στους αγώνες της Ευρωπαϊκής Λίγκας του 2012. Ευρωπαϊκή Λίγκα 1η θεση: 2006 1η θεση: 2012 2η θεση: 2008 Κύπελλο Κορυφαίων Ομάδων (Τοπ Τημς Καπ) 1η θέση: 2003 (Δυναμό Άπελντορν) 2η θέση: 2013 (Τοπ Βόλεϊ Λατίνας) 3 Πρωταθλήματα Ολλανδίας 2002-03, 2006-07, 2007-08 (Δυναμό Άπελντορν)2 Πρωταθλήματα Ελλάδας: 2018, 2019 2 Κύπελλα Ολλανδίας 2002, 2008 (Δυναμό Άπελντορν)1 Σούπερ Καπ Ολλανδίας 2007 (Δυναμό Άπελντορν)2 Λιγκ Καπ Ελλάδας: 2018, 2019 Πολυτιμότερος παίκτης (MVP) του Πρωταθλήματος Ελλάδας 2019. Εθνική Ολλανδίας 2017 www.cev.lu Γερούν Ράουερντινκ - Ατομικά στοιχεία www.cev.lu Γερούν Ράουερντινκ - Παρουσίαση www.greekvolley.gr Ο Γερούν Ράουερντινκ στον Ολυμπιακό www.osfp.gr Επιστροφή του Ράουερντινκ στην Τοπ Βόλεϊ Λατίνας www.top-volley.it Η καριέρα του Ράουερντινκ στην Ιταλία www.edesseredonna.it 2006: Η Ολλανδία νικήτρια της Ευρωπαϊκής Λίγκας www.dinto.nl 2012: Η Ολλανδία νικήτρια της Ευρωπαϊκής Λίγκας www.peruvoley.com/